Pachytroctidae

Pachytroctinae
 Tapinellinae
 Thoracotroctinae

Pachytroctidae er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, og kan opptre som skadedyr. 



 Utseende 
I motsetning til den beslektede familien Liposcelididae er kroppen ikke flattrykt. De voksne eksemplarene kan ha lange, velutviklede vinger, vingene kan være mer eller mindre reduserte, eller mangle helt. Antennene består av 15 ledd, alle utenom de fire-fem innerste har ringmønster. Fasettøynene er forholdsvis store (sammenlignet med beslektede grupper). Bakbeina er lange, lårene er ikke utvidete. Forvingen, som holdes flatt over kroppen i hvile, er avrundet med markerte årer. Vingemerket (pterostigma) er ikke fortykket. Medialåren, som ligger midt i vingen, har to greiner. Areola postica, en celle ved forvingens bakkant, er lang og smal.

 Levevis 
Disse støvlusene finnes gjerne mellom løvstrø. I alle fall én art er knyttet til edderkopper og lever i ynglenettene deres.

 Utbredelse 

 Systematisk inndeling 

Systematikken innen gruppen støvlus følger . Nyere systematiske undersøkelser tyder på at denne familien er nært beslektet med gruppen pels- og fjærlus (Phthiraptera) og står mye nærmere til disse enn til andre støvlus.

 Insekter (Ectognatha)
 Vingede insekter (Pterygota)
 Lus (Psocodea)
 Støvlus (Psocoptera)
 Underorden Troctomorpha
 Gruppe Nanopsocetae
 Familie Pachytroctidae
 Underfamilie Pachytroctinae
 Antilopsocus nadleri
 Leptotroctes pelesi
 Nymphotroctes denisi Badonnel, 1931 – Sør-Europa
 slekten Pachytroctes – 27 arter
 slekten Peritroctes – 6 arter
 slekten Psacadium – 2 arter
 Psyllotroctes plaumanni
 Underfamilie Tapinellinae
 slekten Nanopsocus Pearman, 1928 – 5 arter. I Europa:
 Nanopsocus oceanicus Pearman, 1928 – Spania og Kanariøyene, ellers i varme områder over hele Jorden
 slekten Psylloneura – 3 arter
 slekten Tapinella Enderlein, 1908 – 40 arter. I Europa:
 Tapinella castanea Pearman, 1932 – finnes i Storbritannia
 underfamilie Thoracotroctinae Lienhard, 2005
 Thoracotroctes spinifer Lienhard, 2005 – Madagaskar

 Kilder 
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Anonby, J. 1988. Støvlus – Psocoptera. Presentasjon av en lite kjent insektorden. Norsk entomologisk forening. Insekt-Nytt 13 (2) , side 5-10.
 Fauna Europaea, utbredelsesdatabase over europeiske dyr 
 Liste over artene, fra Psocodea species file online

 Eksterne lenker 

 Norsk Entomologisk forening – for deg som vil lære mer om insekter.
 Tree of life – Støvlus (engelskspråklig)

Kategori:Støvlus